CELEX: 62009CO0286
Language: da
Date: 2010-07-09 00:00:00
Title: Kendelse afsagt af Domstolens (Syvende Afdeling) den 9. juli 2010.#Luigi Ricci og Aduo Pisaneschi mod Istituto nazionale della previdenza sociale (INPS).#Anmodninger om præjudiciel afgørelse: Corte d'appello di Roma - Italien.#Artikel 104, stk. 3, første afsnit, i procesreglementet - tjenestemænd - pension - sammenlægning af forsikringsperioder - artikel 11 i bilag VIII til tjenestemandsvedtægten - medregning af perioder med beskæftigelse i De Europæiske Fællesskaber - artikel 10 EF.#Forenede sager C-286/09 og C-287/09.

Domstolens kendelse (Syvende Afdeling) af 9. juli 2010 – Ricci og Pisaneschi mod Istituto nazionale della previdenza sociale
            (INPS)
      (Forenede sager C-286/09 og C-287/09)
      »Procesreglementets artikel 104, stk. 3, første afsnit– tjenestemænd – pension – sammenlægning af forsikringsperioder – artikel 11 i bilag VIII til tjenestemandsvedtægten – medregning af perioder med beskæftigelse i De Europæiske Fællesskaber – artikel 10 EF«
      Medlemsstater – forpligtelser – forpligtelse til loyalt samarbejde med Den Europæiske Unions institutioner – ingen medregning af perioder tilbagelagt som ansat i en af Unionens institutioner eller organer ved tildeling af førtidspension
         eller almindelig pension i henhold til en national ordning – ikke tilladt (Art. 10 EF; tjenestemandsvedtægten, bilag VIII, art. 11, stk. 2) (jf. præmis 32-34 og domskonkl.)
      
      Angående
      
         
               Anmodning om præjudiciel afgørelse – Corte d’appello di Roma – fortolkning af Rådets forordning (EØF) nr. 1408/71 af 14. juni
                  1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer,
                  der flytter inden for Fællesskabet – fortolkning af artikel 17 EF, 39 EF og 42 EF – ydelse ved alderdom – sammenlægning af
                  forsikringsperioder – ingen medregning af perioder tilbagelagt efter den fælles ordning vedrørende sygesikring for tjenestemænd
                  i De Europæiske Fællesskaber.
               
            Konklusion
      Artikel 10 EF, sammenholdt med vedtægten for tjenestemænd i De Europæiske Fællesskaber, skal fortolkes således, at den er
         til hinder for nationale forskrifter, hvorefter det ikke er muligt at medregne de arbejdsperioder, som en statsborger i Unionen
         har tilbagelagt som ansat i en af Unionens institutioner, såsom Kommissionen for De Europæiske Fællesskaber, eller et organ
         henhørende under Unionen, såsom Det Europæiske Økonomiske og Sociale Udvalg, med henblik på at erhverve ret til pension efter
         den nationale ordning, uanset om der er tale om førtidspension eller almindelig pension.